બાબરા: બાબરામાં જે સંપમાંથી ગામલોકોને પાણી વિતરણ કરવામાં આવે છે તે સંપની પાલિકાના સભ્યોએ રૂબરૂ મુલાકાત લેતા પાણીમાં મરેલા પક્ષીઓ અને અન્ય ગંદકી જોવા મળી હતી. અહીંનો ફિલ્ટર પ્લાન્ટ પણ બંધ હાલતમાં હોય અને ગંદકીના કારણે રોગચાળાની ભીતિની તેમણે આશંકા વ્યક્ત કરી હતી. લોકોને પીવાનું શુદ્ધ પાણી મળી રહે તે જોવાની સ્થાનિક ગ્રામ પંચાયત કે નગરપાલિકાની ફરજ છે. આ માટે કરોડોના ખર્ચ કરી ફિલ્ટર પ્લાન્ટ પણ ઉભા કરવામાં આવે છે.